Kadri Tali

Kadri Tali (sündinud 18. juunil 1972 Tallinnas) on Eesti muusikategelane ja poliitik, alates 1. aprillist 2023 XV Riigikogu liige.

 Haridus 
Ta on õppinud aastatel 1979–1987 Tallinna 3. Keskkoolis, 1987–1991 Tallinna Muusikakeskkoolis ja 1991–1996 Eesti Muusikaakadeemias koorijuhtimise erialal. 

 Töökäik 
Ta oli aastatel 1991–1992 Eesti Raadio noortesaadete toimetuse uudistereporterina. Aastatel 1992–2002 töötas ta kooristuudio Ellerhein dirigendina. 1996. aastal algatas ta mittetulundusühingu Hea Muusika Selts ja on selle tegevjuht. Aastatel 1997–2005 oli ta Eesti Kontserdi projektijuht. 

1997. aastal asutas ta Põhjamaade sümfooniaorkestri, on selle mänedžer ja produtsent. Aastatel 2005–2006 oli ta Kremerata Baltica mänedžer. Aastatel 2005–2011 oli ta Tali Management OÜ tegevjuht ja juhatuse liige. 

21. märtsist 2011 kuni jaanuari lõpuni 2015 oli ta Eesti Riikliku Sümfooniaorkestri direktor, seejärel 2019. aastani Soome Rahvusooperi ooperikoori direktor.Kadri Tali lahkub ERSO juhi kohalt, Õhtuleht, 21. jaanuar 2015.Kadri Tali: Pärnus on isiklik lähenemine säilinud palju rohkem kui pealinnas 

 Poliitiline karjäär 
Kadri Tali kandideeris 2019. aasta Riigikogu valimistel erakonna Eesti 200 nimekirjas Pärnumaa ringkonna esinumbrina. Ta sai 872 häält, kuid valituks ei osutunud.https://rk2019.valimised.ee/et/voting-result/district-12-voting-result.html

Kevadel 2023 sai ta Riigikogu liikmeks. Erakonna Eesti 200 Pärnu osakond valis 5. novembril 2023 toimunud üldkoosolekul Kadri Tali osakonna uueks juhiks.

Ta kandideeris 2024. aasta Euroopa Parlamendi valimistel, kogus 217 häält ning ei osutunud valituks.Euroopa Parlamendi valimiste detailne hääletamistulemus (11.06.2024). Valimised.ee. Vaadatud 12.06.2024, https://ep2024.valimised.ee/et/detailed-voting-result/index.html

Ta kandideeris 2025. aasta kohaliku omavalitsuse volikogude valimistel Kristiine linnaosas, kogus 89 häält ning ei osutunud valituks.

 Isiklikku 
Tal on abielust ärimees Martin Lehtosega kaks poega (sündinud 2006 ja 2009). Tema kaksikõde Anu Tali on dirigent. Nende ema Anne Tali on matemaatik.

Kadri Tali osales 2022. aastal avaliku elu tegelasena meelelahutussaates "Tantsud tähtedega", kus tema tantsupartner ja -treener oli Mairold Millert.

 Viited 

Kategooria:Eesti muusikamänedžerid
Kategooria:Eesti dirigendid
Kategooria:Erakond Eesti 200 poliitikud
Kategooria:XV Riigikogu liikmed
Kategooria:Eesti Muusika- ja Teatriakadeemia vilistlased
Kategooria:Sündinud 1972